فى المعارك اللى دارت بين 1975- 1976 اثناء الحرب الاهليه اللبنانيه كان الكتايب هما الاكتر تنظيما و الاكتر مهاره فى المعسكر اليميني المسيحي , و دي كانت حاجه بتخليهم دايماً مخيفين لأعدائهم فى الحركه الوطنيه اللبنانيه و منطمة التحرير الفلسطينيه. و فى بيروت و غيرها من الاماكن كانت دايماً ميليشيا الكتايب هى الاكتر انضباطاً على الرغم من الخساير الكبيره و قتل عدد كبير من عساكرها فى معارك كتير زي معركة الفنادق و حرب الجبل 1976.